Internet je promjenio svijet informacija i businessa
U svijetu biznisa informacije su uvijek smatrane robom. Medjutim, sada sve više ljudi jednostavnim uključivanjem na internet može da im
Nekoliko vodećih listova, tv mreža i medijskih korporacija do nedavno je kontrolisalo protok informacija. Medjutim, sa širenjem interneta sve veći broj ljudi ima pristup informacijama direktno sa izvora, bez kontrole i intervencije velikih medijskih kuća, a mnoge velike kompanije postaju svjesne tog trenda i nastoje da ga iskoriste. Oko 100 miliona ljudi koristi internet stranicu, tačnije, socijalnu mrežu Myspace.com. Iz zemalja širom svijeta oni razmjenjuju informacije takoreći o svemu. Najveći pretraživač na internetu, Google, obavi oko stotinu miliona pretraga dnevno. Ljudi širom svijeta postavljaju doslovno milijarde pitanja tokom samo jednog mjeseca. U svijetu biznisa informacije su uvijek smatrane robom. Medjutim, sada sve više ljudi jednostavnim uključivanjem na internet može da ima pristup najrazličitijim informacijama. Glani menadžer Google-a, Eric Schmidt, kaže da to što na internetu postoji toliko informacija i što ih toliko mnogo ljudi razmjenjuje - ima i odredjene posljedice. SCHMIDT: Svaka informacija na internetu može se posmatrati kao potez u velikoj igri. Ako vam se ne dopada neka informacija, vi možete da objavite dezinformaciju. Početkom, softverski gigant Microsoft našao se u neugodnoj situaciji kada je pokušao da popravi svoj narušeni ugled. Kritičari su objelodanili da je kompanija namjeravala da plati ljudima da bi povoljni komentari o njoj bili postavljeni na kompjuterskoj enciklopediji Wikipedia.org, poznatoj po tome da je opslužuju volonteri. Microsoft je negirao te optužbe. Predstavnik kompanije rekao je za Glas Amerike da je kompanija platila samo jednom nezavisnom ekspertu da ispravi sadržaj informacija o kompaniji na Wikipediji. Medjutim, Schmidt iz Google-a kaže da su kritike na račun Microsofta posljedice stvaranja novog svijeta informativnog biznisa. SCHMIDT: Postoje biznisi koji bi željeli da postignu odredjeni rezultat, koji bi htjeli da prošire dezinformaciju - ili da kažemo - business formaciju. Medjutim, ta informacija ima svoj život i svoju sopstvenu moć, a u ovom novom okruženju teško je zaključiti da li je informacija djelimično netačna ili potpuno netačna. Mnoge vlade su takodje svjesne te činjenice i nastoje da preduzmu mjere protiv informacija na internetu koje im se ne svidjaju. Nevladina organizacija Reporteri bez granica navela je u svom nedavnom izvještaju da se 52 osobe trenutno nalaze u zatvoru u Kini zbog toga što su kritikovale vladinu politiku kontrole interneta, dok je u drugim zemljama još deset osoba u zatvorima pod sličnim optužbama. Kompanija Google je, izmedju ostalog, često kritikovana zbog toga što je pristala na cenzuru u zemljama poput Kine. Medjutim, Eric Schmidt kaže da će, sa daljim širenjem interneta, pristup informacijama pružiti nova saznanja, a time i novu moć korisnicima. SCHMIDT: Oni će shvatiti da njihove vlade ne postupaju baš dobro prema njima. Otkriće da neka druga zemlja ili grad imaju bolje resurse, obrazovanje, itd. Biće nezadovoljni. Eksperti smatraju da će ovaj novi trend dramatično izmijeniti i način na koji se internet biznisi ponašaju kako prema korisnicima, tako i prema vlastima.